Nariadenie Komisie (ES) č. 2054/2003
z 21. novembra 2003,
ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení (Mantequilla de lAlt Urgell y la Cerdanya alebo Mantega de lAlt Urgell i la Cerdanya)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením (ES) č. 806/2003 [2], a najmä na jeho článok 6 ods. 3 a 4,
keďže:
(1) Podľa článku 5 nariadenia (EHS) č. 2081/92 zaslalo Španielsko Komisii žiadosť o zápis názvu "Mantequilla de lAlt Urgell y la Cerdanya" alebo "Mantega de lAlt Urgell i la Cerdanya" ako označenie pôvodu.
(2) V súlade s článkom 6 ods. 1 uvedeného nariadenia sa zistilo, že žiadosť spĺňa všetky požiadavky stanovené v tomto nariadení a najmä, že obsahuje všetky požadované údaje v súlade s článkom 4 tohoto nariadenia.
(3) V zmysle článku 7 nariadenia (EHS) č. 2081/92 nebolo Komisii po uverejnení názvu zahrnutého do prílohy k tomuto nariadeniu v Úradnom vestníku Európskej únie [3] zaslané žiadne vyjadrenie námietok.
(4) Sa názov preto oprávňuje pre zápis do "Registra chránených označení pôvodu a chránených zemepisných označení" ako aj pre ochranu na úrovni spoločenstva ako chránené označenie pôvodu.
(5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1979/2003 [5],
PRIJALA TOTO NARIADENIE:
Článok 1
Názov zahrnutý do prílohy k tomuto nariadeniu sa týmto pridáva do prílohy k nariadeniu (ES) č. 2400/96 a zapisuje sa ako chránené označenie pôvodu (CHOP) do "Registra chránených označení pôvodu a chránených zemepisných označení" stanoveného v článku 6 ods. 3 nariadenia (EHS) č. 2081/92.
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. novembra 2003